Komisijos sprendimas
2004 m. vasario 27 d.
iš dalies keičiantis Sprendimą 93/52/EEB dėl tam tikrų Italijos provincijų pripažinimo oficialiai bruceliozės neapimtomis provincijomis
(pranešta dokumentu Nr. C(2004) 558)
(tekstas svarbus EEE)
(2004/199/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis [1], ypač į jos A priedo 1 skyriaus II poskyrį,
kadangi
(1) Italijos Rieti ir Viterbo provincijose (Lazio regione) mažiausiai penkerius metus buvo registruojama bruceliozė (Brucella melitensis),
(2) Rieti ir Viterbo provincijose ne mažiau kaip 99,8 % avių ar ožkų ūkių oficialiai nėra patvirtintas nė vienas ligos atvejis. Be to, šios provincijos įsipareigoja laikytis Direktyvos 91/68/EEB A priedo 1 skyriaus II poskyrio 2 punkte nustatytų reikalavimų;
(3) Dėl to Rieti ir Viterbo provincijoms turėtų būti suteiktas oficialiai bruceliozės (Brucella melitensis) neapimtų provincijų statusas.
(4) Dėl to 1992 m. gruodžio 21 d. Komisijos sprendimas, nustatantis, kad tam tikros valstybės narės arba regionai atitinka reikalavimus dėl bruceliozės (B. melitensis) irtoms valstybėms narėms arba regionams suteikiantis oficialiai bruceliozės neapimtos valstybės narės arba regiono statusą [2] turėtų būti iš dalies pakeistas.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ
1 straipsnis
Sprendimo 93/52/EEB II priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2004 m. vasario 27 d.